Wilbur Lincoln Scoville

Wilbur Lincoln Scoville (Bridgeport in urbe Connecticutae die 22 Ianuarii 1865 natus; mortuus die 10 Martii 1942 ad Gainesville in Florida) fuit pharmacologus Americanus. Professor meruit Collegii Apothecariorum Massachusettensis; deinde Detroiti apud societatem pharmaceuticam Parke-Davis operam dedit. Celebratur praesertim propter gradum Scoville, ab eo anno 1912 inventum, quo vis pungens vel calfaciens capsicorum (ope capsaicini effectus) aestimatur. Liber manualis The Art of Compounding, quem anno 1895 divulgari iussit, saepe reimpressus est.

 Scripta 
 1895 : The Art of Compounding: a text book for students and a reference book for pharmacists at the dispensing counter. Philadelphiae: Blakiston Textus; 3a ed. 1905
 1912 : "Note on Capsicums" in Journal of the American Pharmaceutical Association (1912) pp. 453-454

Categoria:Nati 1865
Categoria:Mortui 1942
Categoria:Pharmacologi
Categoria:Eruditi Civitatum Foederatarum
Categoria:Incolae Connecticutae
Categoria:Professores Collegii Apothecariorum Massachusettensis
Categoria:Scientiae cibariae eruditi